Document ID: 32014R0386

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) αριθ. 386/2014 ΤΗΣ ΕΠΙΤΡΟΠΗΣ
της 14ης Απριλίου 2014
σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 329/2007 του Συμβουλίου, της 27ης Μαρτίου 2007, για την επιβολή περιοριστικών μέτρων κατά της Λαϊκής Δημοκρατίας της Κορέας (1), και ιδίως το άρθρο 13 παράγραφος 1 στοιχεία δ) και ε),
Εκτιμώντας τα ακόλουθα:
(1)
Το παράρτημα IV του κανονισμού (ΕΚ) αριθ. 329/2007 περιλαμβάνει κατάλογο προσώπων, οντοτήτων και φορέων με βάση τις αποφάσεις της Επιτροπής Κυρώσεων του Συμβουλίου Ασφαλείας των Ηνωμένων Εθνών.
(2)
Το παράρτημα V του κανονισμού (ΕΚ) αριθ. 329/2007 περιλαμβάνει κατάλογο προσώπων, οντοτήτων και φορέων, οι οποίοι, αφού κατονομάστηκαν από το Συμβούλιο, καλύπτονται από τη δέσμευση κεφαλαίων και οικονομικών πόρων δυνάμει του εν λόγω κανονισμού.
(3)
Στις 14 Απριλίου 2014, με βάση την απόφαση της Επιτροπής Κυρώσεων, το Συμβούλιο αποφάσισε (2) να τροποποιήσει τις πληροφορίες που αφορούν μια οντότητα στον κατάλογο των προσώπων, οντοτήτων και φορέων την οποία αφορά η δέσμευση κεφαλαίων και οικονομικών πόρων και να διαγράψει μία οντότητα από το παράρτημα IV. Το παράρτημα IV πρέπει, συνεπώς, να τροποποιηθεί αναλόγως.
(4)
Στις 14 Απριλίου 2014 το Συμβούλιο αποφάσισε επίσης να διαγράψει ένα πρόσωπο που περιλαμβάνεται στο παράρτημα V. Το παράρτημα V θα πρέπει συνεπώς να τροποποιηθεί.
(5)
Ο παρών κανονισμός πρέπει να τεθεί σε ισχύ αμέσως, ώστε να διασφαλισθεί η αποτελεσματικότητα των μέτρων που προβλέπονται σε αυτόν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
O κανονισμός (ΕΚ) αριθ. 329/2007 τροποποιείται ως εξής:
1)
Το παράρτημα IV τροποποιείται σύμφωνα με το παράρτημα I του παρόντος κανονισμού.
2)
Το παράρτημα V τροποποιείται σύμφωνα με το παράρτημα II του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Απριλίου 2014.

Labels: 18
5